Doba

**Doba** su razdoblja u povijesti Base Turn ekipe. Postoje dvije glavne epohe; epoha "stare metaigre", i epoha "nove metaigre". Na ovom popisu su detaljnije opisana razdoblja Nove Mete, dakle od 2016. nadalje, a starija razdoblja su samo spomenuta. Ako vas zanimaju stara razdoblja ili stare žene, pogledajte popis na staroj wikiji. Doba su izračunata kompleksnim sustavom računanja.

## Starija razdoblja

* **Doba Primijenjene** (2009.-2011.)

U srednjoj nastaje Base Turn ekipa (izvorno Matija, Wane i Nixa), te počinje ići u Hamlet, najčešće sa Silviom. Voze se biciklima, igraju Warcraft 3 mape do kasno u noć, i nemaju nikakvih briga.

* **Doba Dote** (2011.-2013.)

Dvije-trećine Ekipe ne uspjeva upisati faks, pa se puno igra Dota. Često se ide u Vivaldi, a otkriva se i Del. Povremeno se odlazi do Borne u Trokut, i kod Nixe na Filozofski.

* **Doba Delirijuma** (2013.-2014.)

Dario postaje stalan član, a Del stalan kafić. U ovom klasičnom dobu se događaju mnoge avanture, poput Noći Pohlepe, koje postaju legendarne. Borna uvodi Vanju i Čorka, a dešava se i prva Zlatna Milja.

* **Doba Fakulteta** (2014.-2016.)

Mračno doba, s manje kafića, a više tragedija. Noć Motora uništava Wanetov storyline s motorom, a Borna uništava Anin storyline s brakom. No, ima i dobrih stvari. Tvrtko postaje član Kruga, a često se igra bilja u Feraxu i puši trava.

* **Doba Renesanse** (Do ljeta 2016.)

Ekipa se oživljava i počinje ponovno družiti. Cuganja, avanture, i zanimljive nove ideje. No, Matija počinje propadati, i na ljeto se događa Veliki Raskol. Time počinje Nova Meta.

## Doba Baroka

Barok je prvo doba u Novoj Meti, koje je započelo 15.8.2016. godine, kad se desio raskol s Matijom i promjena metaigre. Ovo novo, nevjerojatno razdoblje, bilo je ispunjeno neočekivanim i čudnim zaokretima, pa se doima kao da je Bog uzeo kokain dok je pisao Sudbinu Ekipe. Tijekom ovog razdoblja, javljaju se povećane količine Čorka i Vanje, Kerbera, Matka, Đurđe, i Kreše, i niza drugih, posve novih likova. Nastaju i mnogobrojne nove interne šale i tradicije, poput zloglasnog Nixinog Četvrtka™, izraza "Pa poštovanje!", i cuganja u Reksiću. Kada bi se desili dobri događaji u Dobu Baroka, bili su genijalni, a loši bi bili užasni. Doba Baroka nije trpilo nepristranost ni umjerenost. Doba Baroka je završilo krajem 2017. godine, kad je Nixa shvatio da je otišlo predaleko, jer se zatekao u šest ujutro u parkiću sa Pastom i Šrekom koji šmrču speed sa zaslona mobitela. Tada je popričao sa Wanetom i Dariom i zatražio promjenu doba, jer nije mogao podnijeti više svakodnevnih opijanja i pretjeranih kaotičnih situacija. Uslijedilo je mirnije doba, doba Zatišja.

## Doba Zatišja

Po završetku Baroka, stvari u Ekipi su se malo smirile. Smanjena je količina cuganja u Reksiću, oživjeli su se stari hobiji poput mirnog opuštanja uz biljar i druženja na kavicama, te igranje D&D-a i društvenih igara s Koppom. Wane igra Mario Party sa prijateljima iz osnovne, Nixa se učlanjuje u streljački klub i putuje u Gruziju i Francusku, a Dario upisuje apsolventsku godinu, pa je konačno opušteniji i ima više vremena. Nixa je pustio bradu, a Wane fakultet. Zbog izraza "Zatišje pred oluju", Ekipa je zaključila da će vjerojatno uslijediti nekakvo kaotično "Doba Oluje", što se pokazalo točnim. No, i u Dobu Zatišja bilo je nekih preslagivanja; Čorak i Vanja su prekinuli, Nixa i Nia prohodali, Dario je prekinuo s Noom, a Wane je upoznao Antoniju. Pošto je to sve bilo dosta naglo, Wane je taj period nazvao "Turbulencija", ali su se složili da prava Oluja nije još došla. Stvari su se nastavile svojim mirnim tokom, puno roštilja, kreativnih druženja, i izbjegavanje Kantine. No, u rujnu 2018. pojavilo se doba Oluje.

## Doba Oluje

Počevši sa povratkom iz Trpnja 2018. godine, veliki niz epohalnih događaja pogodio je Ekipu. Naglo, Wane je odlučio odseliti se u Irsku! A Krešo je iznenadio cijelu družinu time da se ošišao na ćelavo. No, to je bio tek početak Oluje - naime, Jacquelina je ušla u probleme s faksom te morala odseliti u Francusku, a Koppa su izbacili s Akademije zbog izostanaka. Druge neočekivane situacije su se također naglo desile. Nixa i Dario su nasumično nabavili iPad, a Dario je nabavio i posao - i to, posao u Školi Stripa, istoj školi gdje su se Dario i Nixa originalno i upoznali! Nevjerojatno Doba Oluje trajalo je kratko, ali je potreslo cijelu Ekipu. Čorak je završio preddiplomski i dobio svoj vlastiti trg, dok su Dario, Krešo i Vanja završili fakultet i ušli u fazu odraslosti. Suludo Doba Oluje završilo je jednako naglo kao što je i počelo.

## Doba Odraslosti

Nakon kaosa Oluje u rujnu 2018., nastupilo je najmirnije doba do sad - Doba Odraslosti. Stvari su se kristalizirale, i dinamični događaji ranijih Doba su se smirili. Kao kotač koji se vrti i vrti, dok s vremenom ne stane. Tko je otišao iz Hrvatske, otišao je. Tko je ostao, više se ne druži, osim na povremenoj kavi ili poker nightu. Ljudi su završili fakultet, našli su poslove, počeli se ženiti, i samo im još fale djeca. No, i to će se desiti u ovom dobu, jer ovo doba traje sljedećih 40 godina, do Doba Penzije.

## Slični članci

* Borovje
* Dr. Razum
* Redikul